**POSTUPAK NABAVE JAVNIM NADMETANJEM OBJAVOM POZIVA ZA DOSTAVU PONUDA NA INTERNETSKOJ STRANICI HRVATSKOG CRVENOG KRIŽA**

**www.hck.hr**

**POZIV ZA DOSTAVU PONUDA**

**NABAVA SREDSTVA ZA DEZINFEKCIJU RUKU**

s namjerom sklapanja Ugovora o nabavi roba

**Evidencijski broj nabave: 1002917-05-6-180-20/7**

Zagreb, 23. srpnja 2020. godine

Sadržaj

[1. OPĆI PODACI 4](#_Toc46401720)

[1.1. Podaci o naručitelju 4](#_Toc46401721)

[1.2. Osoba ili služba zadužena za kontakt 4](#_Toc46401722)

[1.3. Evidencijski broj nabave 4](#_Toc46401723)

[1.4. Vrsta postupka nabave 4](#_Toc46401724)

[1.5. Početak postupka nabave 4](#_Toc46401725)

[1.6. Vrsta ugovora 4](#_Toc46401726)

[1.7. Dodatne informacije i objašnjenja te izmjena Poziva za dostavu ponuda 5](#_Toc46401727)

[2. PODACI O PREDMETU NABAVE 5](#_Toc46401728)

[2.1. Opis predmeta nabave 5](#_Toc46401729)

[2.2. Opis i oznaka grupa predmeta nabave 5](#_Toc46401730)

[2.3. Količina predmeta nabave 5](#_Toc46401731)

[2.4. Tehničke specifikacije 6](#_Toc46401732)

[2.5. Pakiranje i skladištenje proizvoda 7](#_Toc46401733)

[2.6. Troškovnik 7](#_Toc46401734)

[2.7. Rok, način i mjesto isporuke 7](#_Toc46401735)

[3. OBVEZNI RAZLOZI ISKLJUČENJA GOSPODARSKOG SUBJEKTA IZ POSTUPKA NABAVE 9](#_Toc46401736)

[4. ODREDBE O SPOSOBNOSTI PONUDITELJA 9](#_Toc46401737)

[4.1. Uvjeti pravne i poslovne sposobnosti 9](#_Toc46401738)

[4.2. Uvjeti financijske sposobnosti 9](#_Toc46401739)

[4.3. Uvjeti tehničke i stručne sposobnosti 10](#_Toc46401740)

[4.4. Pravila dostavljanja dokumenata 10](#_Toc46401741)

[5. PONUDA 10](#_Toc46401742)

[5.1. Sadržaj ponude 10](#_Toc46401743)

[5.2. Način određivanja cijene ponude 11](#_Toc46401744)

[5.3. Valuta ponude 12](#_Toc46401745)

[5.4. Kriterij za odabir ponude 12](#_Toc46401746)

[5.5. Jezik i pismo ponude 12](#_Toc46401747)

[5.6. Rok valjanosti ponude 12](#_Toc46401748)

[5.7. Alternativne ponude 12](#_Toc46401749)

[5.8. Pojašnjenje i upotpunjavanje 12](#_Toc46401750)

[5.9. Izmjena ili povlačenje ponude 13](#_Toc46401751)

[5.10. Jamstva 13](#_Toc46401752)

[5.11. Vrijeme i mjesto dostavljanja ponuda 14](#_Toc46401753)

[5.12. Način dostavljanja ponude 14](#_Toc46401754)

[5.13. Zaprimanje ponuda 14](#_Toc46401755)

[5.14. Otvaranje ponuda 15](#_Toc46401756)

[5.15. Pregled i ocjena ponuda 15](#_Toc46401757)

[5.16. Odluka o odabiru ili poništenju 15](#_Toc46401758)

[5.17. Rok, način i uvjeti plaćanja 16](#_Toc46401759)

[5.18. Potpisivanje Ugovora 16](#_Toc46401760)

[5.19. Odredbe o izmjeni Ugovora o nabavi 17](#_Toc46401761)

[5.20. Neuobičajeno niska cijena 17](#_Toc46401762)

[6. OBRASCI I PRILOZI 17](#_Toc46401763)

[Obrazac 1 19](#_Toc46401764)

[Obrazac 2 20](#_Toc46401765)

[Obrazac 3 21](#_Toc46401766)

[Obrazac 4 22](#_Toc46401767)

[Obrazac 5 23](#_Toc46401768)

# OPĆI PODACI

## Podaci o naručitelju

Naručitelj: Hrvatski Crveni križ

Adresa: Ulica Crvenog križa 14/1, 10000 Zagreb

OIB: 72527253659

Telefon: +385 1 4655 814

Telefaks: +385 1 4655 365

Internet adresa: [www.hck.hr](http://www.hck.hr)

Elektronička pošta: [redcross@hck.hr](mailto:redcross@hck.hr)

## Osoba ili služba zadužena za kontakt

Kontakt osobe: Šani Samardžić, [sani.samardzic@hck.hr](mailto:sani.samardzic@hck.hr)

Ead Bečirević, [ead.becirevic@hck.hr](mailto:ead.becirevic@hck.hr)

## Evidencijski broj nabave

Evidencijski broj nabave: 1002917-05-6-180-20/7

## Vrsta postupka nabave

Naručitelj provodi postupak nabave roba kroz javno nadmetanje objavom poziva za dostavu ponuda na internetskoj stranici [www.hck.hr](http://www.hck.hr), s namjerom sklapanja Ugovora o nabavi robe primjenom Pravila o provođenju postupaka nabave roba, radova i usluga u Hrvatskom Crvenom križu (od 1000420-01-4-29-19/02-1 od 2. svibnja 2019. godine).

Svaki zainteresirani gospodarski subjekt može dostaviti ponudu u roku za dostavu ponuda.

Naručitelj nije obveznik Zakona o javnoj nabavi.

## Početak postupka nabave

Postupak nabave započinje objavljivanjem Poziva za dostavu ponuda i dokumentacije za nadmetanje na internetskoj stranici [www.hck.hr](http://www.hck.hr).

Datum objave Poziva i dokumentacije za nadmetanje je 23. srpnja 2020.

## Vrsta ugovora

Ugovor o nabavi roba bit će sklopljen sukladno uvjetima iz ove Dokumentacije i ponudi odabranog Ponuditelja, a zaključit će se u roku od 15 (petnaest) dana od dana donošenja Odluke o odabiru ponude.

Ugovor o nabavi roba zaključuje se za razdoblje od šest (6) mjeseci.

Ugovor o nabavi roba će se realizirati putem najmanje 1 (jedne) narudžbenice. Naručitelj će narudžbenice izdati temeljem uvjeta Ugovora i odabrane financijske ponude (prema cijeni navedenoj u Troškovniku – Obrazac 3) koja je dostavljena sukladno zahtjevima navedenim u Pozivu za dostavu ponuda i dokumentacije za nadmetanje. Stvarne potrebe i količine utvrdit će se prilikom izdavanja svake pojedine narudžbenice.

## Dodatne informacije i objašnjenja te izmjena Poziva za dostavu ponuda

Naručitelj može u svako doba, a prije isteka roka za podnošenje ponuda, iz bilo kojeg razloga, bilo na vlastitu inicijativu, bilo kao odgovor na zahtjev gospodarskog subjekta za dodatnim informacijama i objašnjenjima, izmijeniti Poziv za dostavu ponuda.

Ako Naručitelj za vrijeme roka za dostavu ponuda mijenja Poziv za dostavu ponuda, osigurat će dostupnost izmjena svim zainteresiranim gospodarskim subjektima na istim mjestima (medijima) na kojima je objavljen i Poziv za dostavu ponuda. Produljenje roka biti će razmjerno važnosti pojašnjenja.

Za vrijeme roka za dostavu ponuda gospodarski subjekti mogu zahtijevati objašnjenja i izmjene vezane uz Dokumentaciju za nadmetanje, a Naručitelj je dužan odgovor staviti na raspolaganje na istim internetskim stranicama na kojima je dostupna i osnovna dokumentacija bez navođenja podataka o podnositelju zahtjeva. Sva pitanja vezana uz ovaj natječaj mogu se postaviti isključivo elektroničkim putem, slanjem upita na adrese elektroničke pošte: [sani.samardzic@hck.hr](mailto:sani.samardzic@hck.hr) i [ead.becirevic@hck.hr](mailto:ead.becirevic@hck.hr).

# PODACI O PREDMETU NABAVE

## Opis predmeta nabave

Predmet nabave je sredstvo za dezinfekciju ruku čiji kemijski sastav čini minimalno 60% alkohola u pakovanju od 1 litre s raspršivačem za doziranje, sukladno ponudbenom listu i troškovniku u kojem je naznačen naziv, okvirne količine te ostali uvjeti potrebni za kompletiranje ponude.

Ponuditelj je dužan ponuditi predmetnu robu na način da ista odgovara opisu iz prethodnog stavka ovog članka.

Ponuditelj se obvezuje predmet nabave isporučiti na adresu: NACIONALNI LOGISTIČKI CENTAR HRVATSKOG CRVENOG KRIŽA, SAVSKA CESATA 89 D, JELKOVEC-SESVETE.

Predviđeni početak isporuke: **31. kolovoza 2020.**

Predviđeni završetak isporuke: **04. rujna 2020.**

## Opis i oznaka grupa predmeta nabave

Predmet nabave nije podijeljen na grupe te je Ponuditelj u obvezi ponuditi cjelokupan predmet nabave, odnosno ponuda mora sadržavati sve stavke iz Troškovnika.

## Količina predmeta nabave

Predmet nabave je sredstvo za dezinfekciju ruku čiji kemijski sastav čini minimalno 60% alkohola u pakovanju od 1 litre s raspršivačem za doziranje okvirne količine 15.200 komada.

Količine su okvirne, a nalaze se u Troškovniku (Obrazac 3). Ukupnu cijenu ponude Ponuditelj formira za procijenjenu količinu koja je navedena u Troškovniku.

Stvarna količina realizirana tijekom trajanja Ugovora može biti veća ili manja od okvirne količine navedene u Troškovniku.

Količina predmeta nabave je okvirna i temelji se na procjeni potreba Naručitelja. Naručitelj će predmet nabave naručiti prema svojim stvarnim potrebama i nije u obvezi naručiti točnu količinu navedenu u ovoj točki i u Troškovniku. Navedeno se odnosi na povećanje ili umanjenje ukupnog broja komada.

Nabava ukupne količine komada ugovorit će se prema jediničnoj cijeni artikla sa PDV-om postignutoj u ovom postupku nabave za vrijeme trajanja ugovora od 6 mjeseci.

## Tehničke specifikacije

Predmet nabave: sredstvo za dezinfekciju ruku čiji kemijski sastav čini minimalno 60% alkohola u pakovanju od 1 litre s raspršivačem za doziranje:

|  |  |  |  |
| --- | --- | --- | --- |
| Rd.Br. | Artikl | Jed. mjere  min. | Opis artikla |
| 1. | SREDSTVO ZA DEZINFEKCIJU RUKU | 1 litra | Sredstvo za dezinfekciju ruku mora sadržavati najmanje 60% alkohola i biti u pakovanju od 1 litre sa raspršivačem na vrhu za doziranje |

Proizvod koji je predmet nabave u trenutku isporuke mora imati rok trajanja minimalno 2 godina od prvog dana isporuke za svaku narudžbu.

Proizvod mora zadovoljavati sve zahtjeve određene važećim propisima koji se odnose na zdravstvenu ispravnost dezinficijense u RH. Uz ponudu potrebno je priložiti slijedeću dokumentaciju o proizvodu:

1. Rješenje Ministarstva zdravstva RH o stavljanju proizvoda na tržište RH

2. Sigurnosno tehnički list za proizvod

3. Sastav proizvoda

4. Uputstvo za uporabu proizvoda

**Proizvod koji je predmet nabave (uzorak) potrebno je dostaviti zajedno s Ponudom u skladu s točkom 5.12.**

Za ponuđeni proizvod Ponuditelj mora obavezno navesti, na za to predviđenom mjestu, u troškovniku naziv proizvoda s podatkom o količini punjenja.

Ponuđeni proizvod mora u cijelosti zadovoljiti sve tražene uvjete iz opisa predmeta nabave.

Kvaliteta isporučenog proizvoda mora biti sukladna važećim zakonima, pravilnicima i drugim propisima o kvaliteti robe u prometu te ispravno deklarirana. Prilikom isporuke, artikl mora biti propisano pakiran i označen te deklariran na hrvatskom jeziku.

Za nepravilnosti pri deklariranju proizvoda, koja utvrdi inspekcija u poslovnim jedinicama Naručitelja, novčana kazna koja je izrečena Naručitelju i odgovornoj osobi ide na teret odabranog Ponuditelja.

Ponuditelj je dužan priložiti svojoj ponudi tehnički opis ponuđenog proizvoda. Tehnički opis proizvoda mora sadržavati:

1. naziv proizvoda iz troškovnika
2. naziv proizvođača
3. opis proizvoda - kratka specifikacija (tehnički opis) ponuđenog proizvoda sa svim parametrima na temelju kojih Naručitelj nedvojbeno može utvrditi sukladnost ponuđenog proizvoda sa svim zahtjevima Naručitelja iz opisa/specifikacija predmeta nabave
4. količinu i ambalažu punjenja
5. slika proizvoda
6. deklaraciju proizvoda (slika ili kopija) na hrvatskom jeziku
7. sigurnosno tehnički list u koliko je propisan za tu vrstu proizvoda
8. naznačenu zemlju podrijetla/porijekla proizvoda

## Pakiranje i skladištenje proizvoda

Proizvod se isporučuje pakiran na paletama standardnih dimenzija (1,2 m x 0,8 m). Kod odabira ambalaže za pakiranje proizvoda potrebno je voditi računa o rukovanju s pakovanjem i slaganju na palete za transport do odredišta, kako kod transporta ne bi došlo do rasipanja sadržaja i drugih manipulativnih problema.

Ako postoje posebni uvjeti skladištenja, odabrani Ponuditelj ih je obvezan priopćiti Naručitelju kroz podatke o proizvodu.

Isporuku robe koja je predmet ovog postupka javnog nadmetanja potrebno je izvršiti u skladu s pravilima struke.

## Troškovnik

Troškovnik je sastavni dio Poziva za dostavu ponuda (Obrazac 3). Količine navedene u troškovniku su okvirne, a stvarna količina realizirana tijekom trajanja Ugovora može biti veća ili manja od okvirne količine navedene u Troškovniku (Obrazac 3).

Troškovnik mora biti u potpunosti popunjen. Na za to predviđenom mjestu ponuditelji moraju upisati proizvod koji nude s količinom punjenja ako je različita od minimalne količine navedene u tablici troškovnika, naziv proizvođača, te jediničnu cijenu. Jedinična cijena proizvoda iskazuju se na dvije decimale. Ponuditelji ne smiju ni na koji način mijenjati stavke troškovnika osim što kod naziva proizvoda može definirati količinu proizvoda koju nudi a različita je od minimalne količine naznačene u troškovniku.

Troškovnik je Obrazac 3 uz Poziv za dostavu ponuda i prilog Ugovoru o nabavi robe. Jedinična cijena proizvoda u troškovniku i ukupna ponudbena cijena moraju biti zaokruženi na dvije decimale. Ponuditelj ne smije mijenjati izvorni oblik Troškovnika (Obrazac 3).

Mjerodavne su jedinične cijene upisane u Troškovniku (Obrazac 3) – nije dopušteno zasebno iskazivati popuste ili povećanje cijena. Popust i svi troškovi povezani s pakiranjem i isporukom proizvoda moraju biti uračunati u ponuđenoj i upisanoj jediničnoj cijeni u Troškovniku (Obrazac 3).

## Rok, način i mjesto isporuke

Rok početka isporuke je **31. kolovoza 2020. godine**, a odabrani Ponuditelj dužan je završiti dostavu naručene robe **najkasnije do 4. rujna 2020.**

Rok početka i završetka isporuke naveden u ovoj točki, obvezujući je. **Isti će biti naveden u ugovoru o nabavi roba koji će biti sklopljen s odabranim ponuditeljem, te će za kašnjenje s izvršenjem isporuke biti ugovorena penalizacija koja će se obračunati po stopi od 0,5؉ (pola promila) od ukupne vrijednosti jedne narudžbe robe za svaki kalendarski dan kašnjenja u prvih pet radnih dana odnosno 1% za naredno razdoblje, a maksimalno do 5% vrijednosti neisporučene robe.**

Isporuka robe mora biti cjelovita i dostavljena u roku na lokaciju koja je navedena u točki 2.1 Poziva.

Roba će se isporučiti prema pisanoj narudžbi na kojoj će Naručitelj iskazati potrebnu količinu, a sve u skladu s troškovnikom. Isporuku Naručitelj može podijeliti u nekoliko faza unutar roka za završetak isporuke.

Isporuke se moraju organizirati samo radnim danima i moraju biti na lokaciji isporuke najkasnije do 15:00 sati. Kršenje roka vezanih za isporuku robe osnova je za raskid ugovora od strane Naručitelja.

Uredna isporuka odnosno izvršenje predmeta nabave se potvrđuje dostavnicom (otpremnicom) ili odgovarajućim zapisnikom (radnim nalogom), koje ovjeravaju ovlaštene osobe Naručitelja i ovlaštene osobe odabranog Ponuditelja. U dostavnici (otpremnici) treba biti jasno naznačena količina artikla koji se isporučuje i datum isporuke koji se upisuje na licu mjesta u trenutku isporuke.

Odabrani Ponuditelj se obvezuje dostaviti robu pakiranu u ambalaži koja jamči očuvanje kvalitete prilikom skladištenja i transporta, dostavljenu na paletama i dopremljenu odgovarajućim vozilima na lokaciju isporuke.

Uz otpremnicu predmeta nabave , odabrani Ponuditelj dužan je priložiti i otpremnicu odnosno zadužnicu ambalaže na kojoj je predmet nabave isporučen – zadužnicu paleta s jasno naznačenim datumom isporuke odnosno zaduživanja. Zadužnica u trenutku preuzimanja robe mora biti potpisana od strane osobe Ponuditelja i Naručitelja. Naručitelj ambalažu odnosno palete mora vratiti odabranom Ponuditelju u roku od 15 dana od datuma isteka Ugovora. Ako palete nisu preuzete od strane Ponuditelja do iskazanog roka, Naručitelj ih nakon isteka roka nije dužan vratiti niti snositi trošak istih.

Ponuditelj podnošenjem ponude jamči da svojim logističkim kapacitetima može izvršiti isporuku predmeta nabave sukladno narudžbi u roku iskazanom u ovoj točki Poziva za dostavu ponuda.

Prilikom isporuke robe predstavnik Naručitelja će izvršiti kontrolu količine isporučene robe.

U slučaju utvrđivanja kvantitativnih ili kvalitativnih nedostataka na isporučenoj robi, odabrani ponuditelj se obvezuje bez odlaganja, a najkasnije u roku 2 radna dana izvršiti isporuku nedostajuće količine proizvoda ili zamjenu neispravnih proizvoda. U slučaju da ne može izvršiti zamjenu ili dopunu na mjestu isporuke u navedenom roku, odabrani Ponuditelj se obvezuje te artikle uzeti u povrat i to naznačiti na otpremnici.

O naknadno utvrđenim skrivenim nedostacima isporučenih proizvoda Naručitelj mora obavijestiti Isporučitelja pismenim putem nakon otkrivanja istih uz zapisnik s opisom otkrivenih nedostataka. Isporučitelj se obvezuje, po zaprimljenoj obavijesti o skrivenim nedostacima proizvoda, iste proizvode zamijeniti i isporučiti u roku od 5 dana.

Ako se nedostaci u količini i kakvoći isporučene robe utvrde više od tri puta, Naručitelj ima pravo raskinuti Ugovor i naplatiti razliku do cijene drugog Isporučitelja s kojim će se ugovoriti nabava i sve troškove vezane uz takvu nabavu.

Isporučitelj će artikle isporučivati sortirane i složene na palete standardnih dimenzija (1,2m x 0,8 m) koje treba spustiti iz dostavnog vozila.

Predmet nabave prilikom isporuke isporučuje se u NACIONALNI LOGISTIČKI CENTAR HRVATSKOG CRVENOG KRIŽA, Savska cesta 89d, Jelkovec-Sesvete.

# OBVEZNI RAZLOZI ISKLJUČENJA GOSPODARSKOG SUBJEKTA IZ POSTUPKA NABAVE

Gospodarski subjekt isključuje se iz postupka nabave u bilo kojoj njegovoj fazi:

* ako nije registriran za djelatnost koja je predmet nabave,
* ako je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima,
* ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja,
* ako je lažno predstavio ili pružio neistinite podatke u vezi s uvjetima koje je naručitelj naveo kao razloge za isključenje ili uvjete kvalifikacije.

Naručitelj kao preliminaran dokaz da se gospodarski subjekt ne nalazi u jednoj od situacija navedenih u ovoj točki Poziva za dostavu ponuda prihvaća potpisanu izjavu o nepostojanju razloga za isključivanje ponuditelja od strane osobe ovlaštene za zastupanje gospodarskog subjekta koja se dostavlja u ponudi (Obrazac 2). Izjava ne smije biti starija od tri mjeseca od dana početka postupka nabave.

Naručitelj može u bilo kojem trenutku tijekom postupka nabave, radi provjere gore navedenih okolnosti, zatražiti od Ponuditelja, a posebice od odabranog ponuditelja da prije sklapanja ugovora, dostavi jedan ili više dokumenata koji potvrđuju da se ponuditelj ne nalazi u situacijama iz ove točke Poziva za dostavu ponuda.

# ODREDBE O SPOSOBNOSTI PONUDITELJA

## Uvjeti pravne i poslovne sposobnosti

Ponuditelj mora dokazati svoj upis u poslovni, sudski, obrtni, strukovni ili drugi odgovarajući registar države sjedišta ponuditelja kao dokaz da ima registriranu djelatnost u svezi s predmetom nabave. Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela. Dokaz ne smije biti stariji od 6 mjeseca računajući od dana objave postupka nabave.

## Uvjeti financijske sposobnosti

U svrhu zadovoljenja minimalne razine financijske sposobnosti, Ponuditelji u svojoj ponudi dostavlja dva dokumenta:

1. Obrazac BON-2/SOL-2, dokument izdan od strane bankarskih ili drugih financijskih institucija kojim se dokazuje solventnost gospodarskog subjekta. Traženim dokumentom Ponuditelj mora dokazati da mu račun u posljednjih šest (6) mjeseci nije bio u blokadi duže od sedam (7) dana u kontinuitetu, odnosno ne više od deset (10) dana sveukupno za navedeno razdoblje, čime dokazuje da ima stabilno financijsko poslovanje. Podaci o solventnosti gospodarskog subjekta u predmetnom dokazu sposobnosti obavezno trebaju obuhvatiti dan objave Poziva za dostavu ponuda.
2. Dokaz o ukupnom prometu za prethodne dvije financijske godine, ovisno o datumu osnivanja ili početka obavljanja djelatnosti gospodarskog subjekta, ako je informacija o ovim prometima dostupna, iz kojeg mora biti vidljivo da je Ponuditelj u jednoj financijskoj godini ostvario ukupan promet u visini iznosa dostavljene ponude ili većem od ove ponude. Dokaz o tome Ponuditelj može dati u obliku izjave ili drugog odgovarajućeg dokumenta kao što su obrazac BON-1/SOL-1 ili račun dobiti i gubitka ili odgovarajući financijski izvještaj za isto razdoblje, ako je njihovo objavljivanje propisano u zemlji sjedišta gospodarskog subjekta.

Procjena je Naručitelja da gubitak u poslovanju Ponuditelja dovodi u pitanje mogućnost urednog izvršavanja predmeta ove nabave.

## Uvjeti tehničke i stručne sposobnosti

Za dokazivanje tehničke i stručne sposobnosti Ponuditelj treba priložiti sljedeće dokumente:

* Popis uredno ispunjenih isporuka robe u posljednjih 12 mjeseci kojima se dokazuje zadovoljavajuće izvršenje najmanje 1 ili više isporuka robe s istim ili sličnim predmetom Ugovora kao što je predmet nabave za okvirno 15.200 litara sredstva za dezinfekciju ruku, a koje moraju sadržavati sljedeće podatke: naziv ugovornih strana, predmet i godinu isporuke roba, vrijednost isporučene robe, navod je li roba uredno isporučena. Navedenim dokazima ponuditelj mora dokazati da je posljednjih 12 mjeseci uredno izvršavao preuzete ugovorne obveze za isporuku artikla koji je predmet ove nabave ili drugu srodnu robu.

Ako procijeni potrebnim, Naručitelj može zatražiti provjeru istinitosti potvrda.

## Pravila dostavljanja dokumenata

Sve dokumente koje naručitelj zahtjeva u točkama 3. i 4. ovog Poziva za dostavu ponuda Ponuditelj može dostaviti u izvorniku ili u neovjerenom ispisu elektroničke isprave ili u neovjerenoj kopiji.

Prije sklapanja Ugovora, Naručitelj može od odabranog Ponuditelja zatražiti dostavu izvornika ili ovjerenih preslika jednog ili više dokumenata koji su bili traženi, a koje izdaju nadležna tijela. Ako je odabrani Ponuditelj već u ponudi dostavio određene dokumente u izvorniku ili ovjerenoj preslici, nije ih dužan ponovno dostavljati.

# PONUDA

## Sadržaj ponude

Ponuditelji moraju dostaviti:

1. Popis svih sastavnih dijelova ponude
2. Ponudbeni list popunjen, potpisan i ovjeren od strane osobe po zakonu ovlaštene za zastupanje - Obrazac 1;
3. Izjavu o nepostojanju razloga za isključenje popunjena, potpisana i ovjerena od strane osobe po zakonu ovlaštene za zastupanje - Obrazac 2;
4. Ponudbeni troškovnik popunjen, potpisan i ovjeren od strane osobe po zakonu ovlaštene za zastupanje - Obrazac 3;
5. Izjavu o prihvaćanju uvjeta iz Poziva za dostavu ponuda popunjenu, potpisanu i ovjerenu od strane osobe po zakonu ovlaštene za zastupanje – Obrazac 4;
6. Izjavu o roku isporuke popunjenu, potpisanu i ovjerenu od strane osobe po zakonu ovlaštene za zastupanje – Obrazac 5;
7. Tražene dokaze o pravnoj i poslovnoj sposobnosti, financijskoj sposobnosti, te tehničkoj i stručnoj sposobnosti navedene u točkama 4.1., 4.2. i 4.3.
8. Tehnički opis ponuđenih proizvoda kako je navedeno u točki 2.4.
9. Jamstvo za ozbiljnost ponude.

Predmetnu Dokumentaciju za nadmetanje ponuditelji su obvezni pažljivo pregledati i upoznati se sa svim zahtjevima Naručitelja te dostaviti ponudu prema traženim zahtjevima iz ovog Poziva za dostavu ponuda sa svim traženim dokumentima.

Ponuda mora sadržavati sve navedene priloge u ovoj točki Dokumentacije.

Pri sastavljanju ponude NE SMIJU se dodavati redovi ili stupci ili na bilo koji način mijenjati izgled obrasca Ponudbenog lista i Troškovnika.

Sve obrasce koji su sastavni dio ponude i navedeni su u ovoj točki Dokumentacije treba potpisati ovlaštena osoba za zastupanje Ponuditelja i ovjeriti pečatom, te dostaviti u sklopu Ponude. Isto se odnosi na ostale izjave navedene u sadržaju ponude odnosno u ovoj točki Dokumentacije. **Ukoliko ponudu potpiše osoba ovlaštena za zastupanje ponuditelja, različita od osoba ovlaštenih za zastupanje sukladno podacima iz sudskog registra, potrebno je podnijeti dokaz o ovlaštenju.**

Ponuda mora biti uvezana u cjelinu s navedenim popisom svih sastavnih dijelova ponude na početku. Ponuditelj može predati samo jednu ponudu.

## Način određivanja cijene ponude

Ponuditelj je obvezan:

* cijenu ponude iskazati na ponudbenom listu, i to: ukupnu cijenu ponude, iznos PDV-a 25% ili 13% te ukupnu cijenu ponude s PDV-om zaokruženu na dvije decimale
* u Troškovniku navesti jediničnu cijenu proizvoda zaokruženu na dvije decimale, kao i ukupnu cijenu ponude,
* cijene u Ponudbenom listu moraju biti iskazane brojkama u kunama (HRK)
* ispuniti sve tražene stavke iz obrasca Troškovnika
* u cijenu su uračunati svi troškovi i popusti
* ako Ponuditelj ne postupi u skladu sa zahtjevima iz ove točke ili promijeni količine navedene u obrascu Troškovnika smatrat će se da je takav troškovnik nepotpun ili nevažeći te će ponuda biti odbačena kao nepravilna.

Kada cijena ponude s porezom na dodanu vrijednost izražena u Troškovniku ne odgovara cijeni ponude s porezom na dodanu vrijednost izraženoj u Ponudbenom listu, vrijedi cijena ponude s porezom na dodanu vrijednost izražena u Troškovniku.

Pretpostavlja se da je Ponuditelj proučio važeće propise u Republici Hrvatskoj koji se odnose na njegovo poslovanje, a posebno one koji se odnose na njegove obveze plaćanja taksa, poreza i drugih dadžbina te da po toj osnovi neće tražiti izmjenu ugovorene cijene.

Ako ponuditelj nije u sustavu PDV-a, tada na Ponudbenom listu na mjestu predviđenom za upis cijene ponude s PDV-om upisuje isti iznos koji je upisan na mjestu predviđenom za upis cijene bez PDV-a, a mjesto za upis iznosa PDV-a ostavlja prazno*.*

Jedinične cijene s PDV-om navedene u Troškovniku nepromjenjive su tijekom trajanja Ugovora. Ukupni iznos ponude za okvirne količine artikla navedene u točki 2.3. i iskazane u ponudbenom Troškovniku, koristit će se za usporedbu ponuda i izbor najpovoljnije ponude.

Sve troškove koji se pojave iznad deklarirane cijene Ponuditelj snosi sam.

U ukupnu cijenu ponude uračunati su troškovi: isporuke odnosno dostave te pakiranja artikala u pakete i na palete i drugi manipulativni troškovi.

## Valuta ponude

Cijene se izražavaju u kunama.

## Kriterij za odabir ponude

Kriterij za odabir ponude je ekonomski najpovoljnija ponuda koja se očituje u najnižoj cijeni iz ponude s PDV-om i zadanom odgovarajućem opisu predmeta nabave iz točke 2.1.

## Jezik i pismo ponude

Ponuda se u cijelosti dostavlja na hrvatskom jeziku i latiničnom pismu.

## Rok valjanosti ponude

180 dana od dana isteka roka za dostavu ponude.

## Alternativne ponude

Alternativne ponude nisu dopuštene.

## Pojašnjenje i upotpunjavanje

Ako podaci ili dokumentacija koju Ponuditelj podnese jesu ili se čine nepotpuni ili pogrešni ili ako nedostaju određeni dokumenti, Naručitelj može tijekom pregleda i ocjene prijava i ponuda zahtijevati od tih Ponuditelja da podnesu, dopune, pojasne ili upotpune nužne podatke ili dokumentaciju u primjerenom roku.

Podnošenje, dopunjavanje, pojašnjenje ili upotpunjavanje u vezi s dokumentima traženim u svrhu procjene postojanja razloga isključenja i ispunjenja uvjeta kvalifikacije ne smatra se izmjenom ponude. Naručitelj može tražiti i pojašnjenja u vezi s dokumentima traženim u dijelu koji se odnosi na ponuđeni predmet nabave, pri čemu pojašnjenje ne smije rezultirati izmjenom ponude.

Postupanje Naručitelja vezano uz pojašnjenje i upotpunjavanje prijava i ponuda, odnosno zahtjevi i postupanje Naručitelja, moraju biti u skladu s načelima jednakog tretmana i transparentnosti.

## Izmjena ili povlačenje ponude

Tijekom roka za dostavu ponuda Ponuditelj može ponudu mijenjati i dopunjavati, ili od ponude odustati na temelju pisane izjave. Promjene i dopune ponude, ili odustajanje od ponude, Ponuditelji dostavljaju na isti način kao i ponudu. U slučaju odustajanja od ponude, Ponuditelj može zahtijevati povrat svoje neotvorene ponude.

Ponuditelj može izmijeniti ili povući svoju ponudu prije isteka roka za podnošenje (otvaranje) ponuda. Svaka izmjena ili obavijest o povlačenju ponude od strane ponuditelja mora biti zatvorena i zapečaćena na isti način kao i ponuda, s tim da se omotnica dodatno označi tekstom „POVLAČENJE“ ili „IZMJENA“, ovisno o namjeri Ponuditelja. Ponuda se ne može mijenjati ili povući nakon isteka roka određenog za podnošenje (otvaranje) ponuda.

## Jamstva

Ponuditelji su dužni u izvorniku dostaviti sljedeća jamstva:

a) Ponuditelj je obvezan dostaviti jamstvo za ozbiljnost ponude na iznos od minimalno 10.000,00 kn s rokom važenja od 90 dana od otvaranja ponuda u obliku bankarske garancije plative „na prvi poziv“ i „bez prigovora“ ili bjanko zadužnice u iznosu od minimalno 10.000,00 kn ili uplatom jamčevine u iznosu od minimalno 10.000,00 kn na žiro račun Naručitelja: HR6923400091511555516 s pozivom na broj: 650. Jamstvo za ozbiljnost ponude treba biti umetnuto u prozirnu, perforiranu, plastičnu košuljicu koja se prilaže uz ponudu. Jamstvo za ozbiljnost ponude treba biti izdano u korist Naručitelja. Po završetku Postupka nabave, odnosno nakon sklapanja Ugovora o nabavi s odabranim Ponuditeljem, Naručitelj će svim ponuditeljima izvršiti povrat jamstva za ozbiljnost ponude izuzev odabranom Ponuditelju. Povrat jamstva izvršit će se u roku najviše 10 dana od dana sklapanja Ugovora o nabavi te će o istome Naručitelj i Ponuditelji potpisati Potvrdu o povratu jamstva za ozbiljnost ponude. Odabranom Ponuditelju će se jamstvo za ozbiljnost ponude vratiti nakon dostave jamstva za uredno izvršenje ugovornih obveza.

Jamstvo za ozbiljnost ponude je jamstvo za slučaj:

1. Odustajanje Ponuditelja od svoje ponude u roku njezine valjanosti;
2. Dostavljanje neistinitih podataka u smislu točke 3. ovog Poziva za dostavu ponuda;
3. Nepristajanje ponuditelja na računsku korekciju ponude;
4. Odbijanje potpisivanja Ugovora o nabavi;
5. Nedostavljanje jamstva za uredno ispunjenje Ugovora,

a u kojim slučajevima Naručitelj može naplatiti jamstvo za ozbiljnost ponude.

U tekstu bankarske garancije obvezno je taksativno navesti svih 5 slučajeva za koje se izdaje jamstvo navedene gore u ovoj točki Poziva za dostavu ponuda od 1. do 5.

b) Odabrani Ponuditelj s kojim će biti sklopljen Ugovor dužan je dostaviti **jamstvo za uredno ispunjenje ugovora** za slučaj povrede ugovornih obveza u iznosu od 10% od cjelokupne vrijednosti Ugovora bez PDV-a . Navedeno jamstvo odabrani Ponuditelj dužan je dostaviti u roku od 15 (petnaest) dana od dana potpisa Ugovora s rokom važenja 30 (trideset) dana nakon ispunjenja svih ugovornih obveza. Jamstvo za uredno ispunjenje ugovora o nabavi podnosi se u obliku bankarske garancije plative „na prvi poziv“ i „bez prigovora“ ili bjanko zadužnice u približnom iznosu od 10% vrijednosti Ugovora o nabavi bez PDV-a ili uplatom jamčevine u iznosu 10% vrijednosti Ugovora o nabavi bez PDV-a na žiro račun Naručitelja: HR6923400091511555516 s pozivom na broj: 650. Po urednom izvršenju i isteku Ugovora o nabavi, Naručitelj će u roku od 15 dana od dana isteka Ugovora u korist odabranog Ponuditelja izvršiti povrat jamstva za uredno izvršenje ugovora.

## Vrijeme i mjesto dostavljanja ponuda

* rok za dostavu ponuda je: **31. srpnja 2020. godine do 12:00 sati**
* mjesto podnošenja ponuda: Hrvatski Crveni križ, Ulica Crvenog križa 16, 10000 Zagreb

Do navedenog roka za dostavu ponude i uzorka, ponuda i uzorak moraju biti dostavljeni i zaprimljeni bez obzira na način dostave. Ponuditelj određuje način dostave ponude i uzorka i sam snosi rizik eventualnog gubitka, odnosno nepravovremene dostave njegove ponude i uzorka.

Kada ponuditelj neposredno dostavlja ponudu, izmjenu i/ili dopunu ponude odnosno pisanu izjavu o odustajanju od dostavljene ponude, Naručitelj na zahtjev Ponuditelja može pisanim putem potvrditi zaprimanje ponude.

Ponude u papirnatom obliku koje nisu zaprimljene u propisanom roku za dostavu ponude neće se otvarati i vraćaju se ponuditelju neotvorene.

Podaci o zaprimljenim ponudama, ponuditeljima i broju ponuda tajni su do otvaranja ponuda.

## Način dostavljanja ponude

Ponuditelj podnosi svoju ponudu o vlastitom trošku bez prava potraživanja nadoknade od Naručitelja po bilo kojoj osnovi.

Ponuda može biti dostavljena poštom ili izravno na adresu Naručitelja u zatvorenoj omotnici.

Ponuditelj snosi rizik gubitka ili nepravovremenog dostavljanja ponude.

Na omotnici treba navesti adresu:

|  |
| --- |
| **Hrvatski Crveni križ,**  **Ulica Crvenog križa 16,**  **10000 Zagreb** |

i u donjem desnom kutu omotnice treba biti naznaka:

|  |
| --- |
| **NE OTVARAJ – PONUDA ZA NADMETANJE**  **SREDSTVO ZA DEZINFEKCIJU RUKU**  **EVIDENCIJSKI BROJ NABAVE 1002917-05-6-180-20/7** |

Na omotnici treba navesti potpuni naziv i adresu Ponuditelja radi evidencije prispjelih ponuda ili u slučaju da je ponuda zakašnjela kako bi se mogla neotvorena vratiti Ponuditelju.

Ako omotnica nije zatvorena, zapečaćena i označena kako je navedeno, Naručitelj ne snosi nikakvu odgovornost ako se ponuda prerano otvori.

## Zaprimanje ponuda

Svaka pravodobno zaprimljena ponuda upisuje se u upisnik o zaprimanju ponuda. Na zatvorenoj omotnici ubilježiti će se broj urudžbenog zapisnika, datum i vrijeme zaprimanja.

Ako je dostavljena izmjena i/ili dopuna ponude, ponuda dobiva novi redni broj prema redoslijedu zaprimanja posljednje izmjene i/ili dopune te ponude. Ponuda se u tom slučaju smatra zaprimljena u trenutku zaprimanja posljednje izmjene i/ili dopune.

Upisnik o zaprimanju ponuda sastavlja i potpisuje za to ovlaštena osoba Naručitelja.

Ponuda dostavljena nakon roka za dostavu ponuda ne upisuje se u upisnik o zaprimanju ponuda, evidentira se kao zakašnjela ponuda te neotvorena vraća pošiljatelju bez odgode.

## Otvaranje ponuda

Otvaranje ponuda nije javno.

## Pregled i ocjena ponuda

Povjerenstvo za nabavu nakon isteka roka za dostavu ponuda otvara ponude, pregledava i ocjenjuje sadržaj podnesenih ponuda u odnosu na uvjete iz Poziva za dostavu ponuda

U postupku pregleda i ocjene ponuda Naručitelj vrši:

* Provjeru formalne sukladnosti ponude s uvjetima iz ove Dokumentacije
* Provjeru ispunjenja uvjeta vezanih za predmet nabave i tehničkih specifikacija te ispunjenje ostalih zahtjeva, uvjeta i kriterija utvrđenih u Dokumentaciji o nadmetanju
* Evaluaciju ponuda na temelju prethodno objavljenih kriterija za odabir ponude

## Odluka o odabiru ili poništenju

Rok za donošenje odluke o odabiru je 30 dana od dana isteka roka za dostavu ponude.

Naručitelj je obvezan na temelju rezultata pregleda i ocjene prijava ili ponuda odbiti:

* ponudu koja je stigla nakon roka za dostavu,
* ponudu koja je na drugom jeziku nego je navedeno u Pozivu za dostavu ponuda i dokumentaciji za nadmetanje,
* ponudu ponuditelja koji nije dostavio jamstvo za ozbiljnost ponude kako je traženo, odnosno ako dostavljeno jamstvo nije valjano ili je preniske vrijednosti,
* ponudu koja nije cjelovita tj. ne sadrži sve elemente navedene u članku 5.1. ove Dokumentacije te koju nije moguće u razumnom roku, ne kraćem od 5 kalendarskih dana, upotpuniti nužnim podacima ili dokumentacijom koja nedostaje u skladu s načelima jednakog tretmana i transparentnosti
* ponudu koja sadrži pogreške, nedostatke i nejasnoće, odnosno ako pogreške, nedostaci i nejasnoće nisu uklonjive,
* ponudu u kojoj pojašnjenjem ili upotpunjavanjem sukladno ovoj Dokumentaciji za nadmetanje nije uklonjena pogreška, nedostatak ili nejasnoća,
* ponudu Ponuditelja koji nije dokazao uvjete i kriterije kvalifikacije odnosno sposobnosti u skladu s Dokumentacijom za nadmetanje,
* ponuda koja nije zavodovoljila uvjete vezane za predmet nabave i tehničke specifikacije,
* ponudu koja je suprotna odredbama Poziva za dostavu ponuda,
* ponudu koja ne ispunjava obvezne tehničke specifikacije određene u Dokumentaciji za nadmetanje,
* ponudu u kojoj cijena nije iskazana u ukupnom iznosu,
* ponudu za koju Ponuditelj nije pisanim putem prihvatio ispravak računske pogreške,
* ponude Ponuditelja koji je dostavio dvije ili više ponuda i ponude u kojima je Ponuditelj također član zajednice ponuditelja, osim zadnje zaprimljene ponude koja se odnosi na tog Ponuditelja koja će se prihvatiti kao važeća ponuda,
* ponudu koja sadrži štetne odredbe.

Naručitelj donosi Odluku o odabiru najbolje ponude koja će minimalno sadržavati naziv i adresu odabranog Ponuditelja, ukupnu vrijednost odabrane ponude, sa PDV-m te datum donošenja Odluke i potpis odgovorne osobe.

Naručitelj će poništiti postupak nabave ako:

- nije pristigla niti jedna prijava ili ponuda;

- nije zaprimio niti jednu valjanu prijavu ili ponudu.

Naručitelj može poništiti postupak nabave ako:

* je cijena najpovoljnije ponude veća od osiguranih sredstava za nabavu;
* se tijekom postupka utvrdi da je Poziv za dostavu ponuda manjkav te kao takav ne omogućava učinkovito sklapanje ugovora;
* su nastale značajne nove okolnosti vezane uz postupak nabave ili projekt za koji se provodi nabava.

U slučaju poništenja postupka nabave, Naručitelj donosi Odluku o poništenju u kojoj će minimalno navesti predmet nabave za kojeg se donosi odluka o poništenju, obrazloženje razloga poništenja, rok u kojem će pokrenuti novi postupak za isti ili sličan predmet nabave, ako je primjenjivo, te datum donošenja i potpis odgovorne osobe.

Naručitelj će sve ponuditelje obavijestiti o konačnom odabiru ili o Odluci o poništenju dostavom na način koji je moguće dokazati: slanjem telefaksom i/ili poštom i/ili elektroničkim putem ili kombinacijom tih sredstava, a odabranom ponuditelju uz obavijest o konačnom odabiru, dostaviti će i Odluku o odabiru.

## Rok, način i uvjeti plaćanja

Sva plaćanja Naručitelj će izvršiti na poslovni račun odabranog Ponuditelja.

Obračun i plaćanje izvršene usluge obavljat će se temeljem dostavljenog računa po uredno izvršenoj isporuci, a Naručitelj se obvezuje za uredno izvršeni posao izvršiti isplatu u roku od 30 dana.

Naručitelj ne predviđa plaćanje predujma (avansa).

## Potpisivanje Ugovora

Naručitelj će sklopiti Ugovor o nabavi s odabranim ponuditeljem nakon izvršnosti Odluke o odabiru.

Ugovorne strane izvršit će Ugovor o nabavi robe u skladu s uvjetima određenima u Dokumentaciji za nadmetanje i odabranom ponudom. Ukupna vrijednost Ugovora ugovorit će se prema jediničnoj cijeni artikla bez PDV-a iz ponude odabranog ponuditelja.

Ponuditelj čija ponuda bude odabrana, dužan je na zahtjev Naručitelja u roku od 15 dana od dana sklapanja Ugovora o nabavi Naručitelju dostaviti jamstvo za uredno ispunjenje ugovora i to u iznos od 10% vrijednosti Ugovora kako je propisano u točki 5.10. Dokumentacije.

Ako odabrani ponuditelj odbije potpisati Ugovor o nabavi ili ne dostavi jamstvo za uredno ispunjenje ugovora, Naručitelj može raskinuti Ugovor i donijeti novu Odluku o odabiru ponude koja je sljedeća ekonomski najpovoljnija ili poništiti postupak nabave.

Ugovor o nabavi roba mora biti u skladu s odabranom ponudom i uvjetima određenima u Dokumentaciji za nadmetanje.

## Odredbe o izmjeni Ugovora o nabavi

Naručitelj smije izmijeniti Ugovor o nabavi bez provođenja novog postupka nabave ako su izmjene, neovisno o njihovoj novčanoj vrijednosti, na jasan, precizan i nedvosmislen način predviđene u Dokumentaciji za nadmetanje u obliku odredaba o izmjenama Ugovora. Odredbe o izmjenama sadržavaju opseg i prirodu mogućih izmjena te uvjete pod kojima se mogu primijeniti, ali ne smiju imati za posljedicu izmjenu cjelokupne prirode Ugovora.

Naručitelj smije izmijeniti Ugovor o nabavi bez provođenja novog postupka nabave na sljedeći način i u sljedećim slučajevima:

1. U slučaju narudžbe manje ili veće količine artikla od prvotno procijenjene količine, ukoliko promjena utječe na izmjenu ukupne ugovorene cijene. Naručitelj može smanjiti ili povećati količinu artikla po ugovorenoj cijeni neovisno o postotku povećanja vrijednosti originalnog Ugovora o nabavi.
2. U produljenja trajanja krize uzrokovane epidemijom COVID19, Naručitelj može produljiti i rok izvršenja Ugovora o nabavi.

## Neuobičajeno niska cijena

Ako je u ponudi iskazana neuobičajeno niska cijena ponude ili neuobičajeno niska pojedina jedinična cijena što dovodi u sumnju mogućnost isporuke robe koja je predmet nabave, Naručitelj može odbiti takvu ponudu. Prije odbijanja ponude Naručitelj će pisanim putem od Ponuditelja zatražiti objašnjenje s podacima o sastavnim elementima ponude koje smatra bitnima za izvršenje ugovora.

Naručitelj će provjeriti podatke o sastavnim elementima ponude iz objašnjenja ponuditelja, uzimajući u obzir dostavljene dokaze.

# OBRASCI I PRILOZI

***Obrasci:***

1. Ponudbeni list
2. Izjava o nepostojanju razloga za isključenje Ponuditelja
3. Ponudbeni Troškovnik
4. Izjava o prihvaćanju uvjeta iz Poziva za dostavu ponuda
5. Izjava o roku isporuke

Obrazac 1

**PONUDBENI LIST**

**Predmet nabave: Sredstvo za dezinfekciju ruku u pakovanju od 1 litre s raspršivačem**

**Naručitelj:** Hrvatski Crveni križ

Ponuditelj: (Tvrtka ili naziv): …....................................................................................................

Sjedište: …....................................................................................................................................

OIB: …...........................................................................................................................................

Broj računa(IBAN): …...................................................................................................................

Obveznik PDV-a: DA NE

Adresa za dostavu pošte:…..........................................................................................................

E-pošta: …...............................................................................................................

Kontakt osoba: …...............................................................................................................

Telefon: …...............................................

Telefaks: …...............................................

1. Suglasni smo s Pozivom za dostavu ponuda i dokumentacijom za nadmetanje u postupku javnog nadmetanja za **nabavu sredstava za dezinfekciju ruku u pakovanju od 1 litre s raspršivačem** sukladno uvjetima iz Poziva za dostavu ponuda, a prema troškovniku koji čini sastavni dio Poziva za dostavu ponuda:

Ukupna cijena ponude ….......................................... kn (za okvirnu količinu artikla)

PDV 13%: ….......................................... kn (ukoliko je primjenjivo)

PDV 25%: ….......................................... kn (ukoliko je primjenjivo)

Ukupno S PDV-om ….......................................... kn (brojevima)

1. Rok valjanosti ponude je sto i osamdeset (180) dana od dana otvaranja ponuda.
2. Rok završetka isporuke je 5 radnih dana.

Broj: ………………………………………

Datum: ………………………………………

Ponuditelj:

(tiskano upisati ime i prezime ovlaštene osobe ponuditelja)

Potpis i pečat

## Obrazac 2

**IZJAVA**

Kojom ja, ....................................................................................................................................

(ime i prezime, broj osobne iskaznice i naziv izdavatelja)

.....................................................................................................................................................

kao osoba ovlaštena za zastupanje pravne osobe

...........................................................................................................................................

(naziv i sjedište gospodarskog subjekta, OIB)

pod materijalnom i kaznenom odgovornošću izjavljujem da je gospodarski subjekt registriran za djelatnost koja je predmet nabave

da kao osoba ovlaštena za njegovo zakonsko zastupanje, nisam pravomoćno osuđen za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima;

da su ispunjene sve obveze plaćanja dospjelih poreznih obveza i obveza za mirovinsko i zdravstveno osiguranje, osim ako mi prema posebnom zakonu plaćanje tih obveza nije dopušteno ili je odobrena odgoda plaćanja;

da se nisam lažno predstavio ili pružio neistinite podatke u vezi s uvjetima koje je naručitelj naveo kao razloge za isključenje ili uvjete kvalifikacije;

da gospodarski subjekt nije u stečaju, insolventan ili u postupku likvidacije, i njegovom imovinom ne upravlja stečajni upravitelj ili sud, nije u nagodbi s vjerovnicima, nije obustavio poslovne aktivnosti i nije u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima;

da u posljednje dvije godine do početka postupka nabave nisam učinio težak profesionalni propust;

da proizvodi i usluge koje nudimo nisu nastali u procesima u kojima je korišten rad djece.

U \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_ 2020. godine.

...............................................

(potpis ovlaštene osobe)

Izjava ne smije biti starija od tri mjeseca računajući od dana početka postupka nabave. Izjava mora biti potpisana od strane ovlaštene osobe.

## Obrazac 3

Obrazac 3, odnosno ponudbeni Troškovnik nalazi se u posebnom dokumentu uz Poziv za dostavu ponuda i sastavni je dio dokumentacije za nadmetanje.

## Obrazac 4

**IZJAVA O PRIHVAĆANJU UVJETA IZ POZIVA ZA DOSTAVU PONUDA**

kojom ja

(naziv ponuditelja, adresa, OIB)

Izjavljujem da su mi poznate odredbe iz Poziva za dostavu ponuda, da ih prihvaćam i da ću izvršiti predmet nabave **sredstava za dezinfekciju ruku u pakovanju od 1 litre**  **s raspršivačem** s isporukom na traženu lokaciju***,*** u skladu s tim odredbama i za cijenu koja je navedena u dostavljenoj ponudi.

Gore navedeno potvrđujem svojim potpisom.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i datum)

(ime i prezime ovlaštene osobe Ponuditelja)

M.P.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vlastoručni potpis ovlaštene osobe Ponuditelja)

## Obrazac 5

**IZJAVA O ROKU ISPORUKE**

Radi dokazivanja sposobnosti isporuke robe iz Poziva za dostavu ponuda i dokumentacije o nabavi, dajem

**IZJAVU**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz

(ime i prezime)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (adresa stanovanja)

OIB:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kao osoba ovlaštena po zakonu za zastupanje gospodarskog subjekta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i sjedište gospodarskog subjekta, OIB)

koji se u ovom postupku nabave pojavljuje kao ponuditelj, izjavljujem kako sam upoznat s predviđenim početkom isporuke na dan 31. kolovoza 2020. te kako će isporuka biti završena najkasnije do predviđenog roka završetka isporuke na dan 4. rujna 2020. na lokaciji iz točke 2.1. ponudbene dokumentacije.

U \_\_\_\_\_\_\_\_\_\_\_\_\_\_, dana\_\_\_\_\_\_\_\_\_2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, funkcija)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe i pečat)